b'\n_START_ARTICLE_\nTeobald III. \xc5\xa0ampanjski\n_START_SECTION_\n\xc5\xbdivljenjepis\n_START_PARAGRAPH_\nTeobald je bil mlaj\xc5\xa1i sin Henrika I. \xc5\xa0ampanjskega in Marije, h\xc4\x8derke Ludvika VII. Francoskega in Eleonore Akvitanske. Grofijo \xc5\xa0ampanjo je nasledil leta 1197 po smrti starej\xc5\xa1ega brata Henrika II.._NEWLINE_Septembra 1198 je s kraljem Filipom II. Francoskim podpisal listine, s katerimi sta vzajemno dolo\xc4\x8dila pravice Judov in poravnala dolgove, ki jih je imel Filip II. do Teobalda \xc5\xa0ampanjskega zaradi zaposlovanja njegovih Judov. Podpisani zakoni so bili so bili kasneje dopolnjeni z listinami, ki so jih podpisali v letih 1198 do 1231._NEWLINE_Leta 1198 je pape\xc5\xbe Inocenc III. sklical \xc4\x8detrto kri\xc5\xbearsko vojno, za katero je bilo na za\xc4\x8detku bolj malo zanimanja. 28. novembra 1199 so se na turnirju na Teobaldovem gradu Ecry-sur-Aisne zbrali \xc5\xa1tevilni franoski plemi\xc4\x8di, med katerimi je bil tudi pridigar Fulk Neuillyjski. Udele\xc5\xbeanci so se odlo\xc4\x8dili za kri\xc5\xbearsko vojno in za svojega voditelja izvolili Teobalda. Teobald je naslednje leto umrl, zato so za novega voditelja so izbrali Bonifacija I. Montferra\xc5\xa1kega.\n_START_SECTION_\nDru\xc5\xbeina\n_START_PARAGRAPH_\nTeobald se leta 1195 v Chartresu poro\xc4\x8dil s princeso Blanko Navarrsko. Leta 1200 se jima je rodila h\xc4\x8derka, ki je kmalu po rojstvu umrla. Teden dni po Teobaldovi smrti se je rodil \xc5\xa1e sin in naslednik Teobald IV.. Blanka je kot vdova nasledila njegovih sedem gradov (\xc3\x89pernay, Vertus, S\xc3\xa9zanne, Chantemerle, Pont-sur-Seine, Nogent-sur-Seine in M\xc3\xa9ry-sur-Seine) z vsemi pripadajo\xc4\x8dimi posestmi. Naslednjih 21 let je bila regentka in se je v korist svojega mladoletnega sina borila za njegovo dedi\xc5\xa1\xc4\x8dino, za katero sta se potegovali tudi njegovi sestri\xc4\x8dni Alicija in Filipa, h\xc4\x8derki grofa Henrika II..\n_START_SECTION_\nSmrt\n_START_PARAGRAPH_\nTeobald je umrl leta 1201 v Troyesu zaradi tifusa, star komaj 22 let. Pokopan je poleg svojega o\xc4\x8deta v cerkvi sv. \xc5\xa0tefana v Troyesu.'